Aarhuus Stifts-Tidende, 1841-05-19
- J "Dagen" læses følgende Redact, tilsendte Skrivelse fra en Damehaand: "Paa en Tid, da der tales saameget om Damernes Emancipation ogsaa i politisk Henseende, paa en Tid da, som til enhver Tid, Moden fra Verdens Hovedstad, udstrækker sit Scepter over baade det smukke og det stærke Kjön, og befaler begge at indrette sig a la fransk saavel i Klædedragt og Leveviis som i Særdeleshed i udvortes Optræden i det politiske Liv, have flere Damer, benyttende den bestaaende Associationsfrihed, forenet sig om at træde sammen i et den qvindelige Følelse tiltalende og smigrende Øiemed, nemlig at række Haanden, til en ung og interessant Mand, der ved flere Leiligheder har erhvervet sig Krave paa Qvindekjønnets Medfølelse. Vel er det os bekjendt, at flere agtede Mænd, have udstedt en Indbydelse til Tilveiebringelsen af en Pengesum, der ikke alene kunde holde ham skadesløs med Hensyn til hans Procesudgifter, men ogsaa kunde blive et Middel til at lette og udvide hans Virksomhed. Vi vide ogsaa, at flere Damer have bidraget til denne Nationalsubscription; thi de steste Damer ere liberale, de elske Mod og Dristighed; men det kunde deels befrygtes, at Damerne toge disse Pengebidrag af Huusholdningscassen og at Mændene derfor kunde lade Konerne høre, at disse af lutter Liberalitet satte dem paa smaal Kost, deels maatte Damerne erkjende, at Tidens Tegn fordrede, at der maatte foretages noget ret Afgjörende, en rigtig stor politisk Demonstration, hvori det ikke var tilstrækkeligt, at den ene Halvdeel af Folket, den mandlige, deeltog, men ved hvilken ogsaa hele den qvindelige Befolkning maatte være med, baade for at det kunde blive ret indlysende, at hele Folket, (alene med Undtagelse af en halv Snees ældre Herrer, der udgjøre Regjeringen) Unge og Gamle, Mænd og Qvinder, vare med Lehmann, og for at der kunde tilveiebringes noget ret Klækkeligt, en Capital, hvis Renter kunde tjene ham til en livsvarig Pension, en Dotation, voteret ham af taknemmelige og erkjendtlige Samtidige og staaende i Forhold til denne Erkjendtlighed og Taknemmelighed. Det er derfor undertegnede Damers Hensigt at opfordre. vore medfølende Søstre til at forene sig med os for at virke for dette Øiemed og Vi forvente hos dem at finde den samme Velvillie, som de tidligere have udviist ved andre lignende alvorlige Anledninger, især regne vi paa en levende Deeltagelse fra de Damers Side, der ere Medlemmer af Kjædeselskabet eller af Asylselskabet. Vor Plan, for hvis Udbredelse vi ville være Hr. Red meget forbundne, er den, at alle Damer, der ynde vort Foretagende, ville ligesom vi forfærdige eller indlevere forskjellige Fruentimmernetheder, der ikke alene i og for sig kunde være behagelige Erindringer om den, fra hvis Haand de kom, men tillige kunde indeholde en eller anden allegerisk Hentydning paa den Anledning, i hvilken Arbeidet var forfærdiget; vi ville ikke foregribe vore Søstres Skarpsindighed, men alene exempelviis nævne: smaae røde Huer, tjenlige til de forestaaende Maireste, broderede Adressecabiers, 17de Mais Baand, radicale Tandtrækkere, constitutionelle Halsbind m. m. Naar en, som vi haabe, overvættes Mængde af disse Arbeider er indkommen, have vi bestemt at foranstalte disse offentligen bortloddede endnu inden den forestaaende 28de Mais Fest, og der vil i dette Øiemed blive Lister henlagte i Læseforeningen og det nye 28de Mais Selskab. Til at være Secretairer ved Foreningen agte vi at indbyde foruden Fattigdirecteur Cancelliraad Feddersen, hvis Medvirken ved slig Leilighed ikke kan undværes, en eller anden Mand, der stadigen har viist det Galanteri ved offentlige Høitideligheder at erindre vort kjön med en Tost. Et fuldstændigt Regnskab skal i sin Tid blive aflagt, ligesom vi haabe, at Redacteurerne af Landets andre Blade ville i Betragtning af Øiemedet gjöre sig en Ære af at optage nærværende Indbydelse i deres respective Blade." (Her fölge flere Damers Underskrifter.)- J Borgerrepræsentanternes Møde i Torsdags fremkom endnu ikke nogen Betænkning fra den i Orla Lehmanns Sag nedsatte Committee, og da den næste Torsdag er en Helligdag, vil Betænkningen altsaa først kunne fremkomme om 14 Dage. (Dan.)